laion/Wikipedia-Exotic huggingface dataset:
שיקגו סטינג

שיקגו סטינג (באנגלית: Chicago Sting), הייתה קבוצת כדורגל מהעיר אילינוי שבשיקגו שבארצות הברית, אשר שיחקה בליגת הNASL בין השנים 1974–1988. המועדון נוסד ב-1974 על ידי לי שטרן, שניסה להפוך את ליגת ה-NASL לאחת מליגות הספורט החשובות בשיקגו. עד מהרה לי סטרן בחר בביל פולקס כמאמן הראשון של המועדון. פולקס בנה קבוצה המורכבת בעיקר משחקנים בריטים. עונת הפריצה של שיקגו סטינג הייתה עונת 1981, בה זכתה הקבוצה באליפות הסוקר בול 81', כשהחלוץ הגרמני של הקבוצה קרל-היינץ גרניצה, כבש 42 שערים בכל העונה. הקבוצה זכתה באליפות השנייה של ליגת ה-NASL בעונת 1984, שנחשבת לעונה האחרונה של ליגת ה-NASL. לאחר נפילת ליגת ה-NASL ב-1984, קבוצת שיקגו סטינג שיחקה רק בתחרויות של ליגות אולמות. במהלך עונת 1987/88, המועדון נאבק בבעיות כלכליות ובעלי המועדון שקלו להעביר את הבסיס שלהם לדנבר. בסוף 1988, הודיע בעלי המועדון לי סטרן על פירוק המועדון. קנדה ברוס וילסון ישראל בני אלון ארצות הברית מירו ריס הולנד דיק אדבוקאט הולנד וילם ואן הנחם מערב גרמניה קרל-היינץ גרניצה NASL אליפות (2): 1981, 1984 מדיה וקבצים בנושא שיקגו סטינג בוויקישיתוף ההיסטוריה של המועדון
נקודת נק

נקודת נק או נקודת נאק (באנגלית: Knack Point) היא לשון יבשה, בקצהו של מצוק שפסגתו שטוחה. הנקודה מהווה את הקצה הצפוני של גבעות לונג, בהרי הורליק המהווים חלק מההרים הטראנס-אנטארקטיים, באזור ארץ וילקס שבאנטארקטיקה. הנקודה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1960. שמה של הנקודה ניתן לה על ידי הוועדה המייעצת לשמות אנטארקטיים. הנקודה נקראת על שם ג'וזף וי. נק (Joseph V. Knack), שהיה מטאורולוג בתחנת המחקר בירד בשנת 1958.
כיכר אלברט איינשטיין

כיכר אלברט איינשטיין היא כיכר, אשר נמצאת בירושלים. הכיכר נקראת על שמו הפיזיקאי היהודי אלברט איינשטיין. הכיכר ממוקמת בשכונת קריית שמואל, בסמוך לבניין המועצה להשכלה גבוהה בישראל, בניין האקדמיה הישראלית למדעים ומדעי הרוח ומכון ון ליר בירושלים. מבנה נוסף לזכרו של אלברט איינשטיין בישראל הוא ארכיון אלברט איינשטיין אשר ממוקם בקמפוס גבעת רם של האוניברסיטה העברית. אלברט איינשטיין ביקר בארץ ישראל ב-1923 במשך 12 ימים, ונתן את ההרצאה הראשונה בקמפוס הר הצופים של האוניברסיטה העברית בירושלים. איינשטיין תמך באוניברסיטה העברית בפרט ובציונות בכלל, ולכן הוקמה הכיכר לכבודו של איינשטיין, וכן הוקם פסל של איינשטיין בגינת בניין האקדמיה הלאומית הישראלית למדעים. מדיה וקבצים בנושא כיכר אלברט איינשטיין בוויקישיתוף "Albert Einstein Square (Jerusalem)". Wikimapia. נבדק ב-28 באוקטובר 2015. {{cite web}}: (עזרה) "Israel Academy of Sciences and Humanities". InterAcademies.net. אורכב מ-המקור ב-25 ביוני 2015. נבדק ב-28 באוקטובר 2015. {{cite web}}: (עזרה) Robinson, Andrew (2015). Einstein: A Hundred Years of Relativity (revised ed.). Princeton University Press. p. 189. ISBN 978-0-691-16989-7. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ג'סיקה אלכסנדר

ג'סיקה אלכסנדר (באנגלית: Jessica Alexander; נולדה ב-19 ביוני 1999) היא שחקנית קולנוע, טלוויזיה ודוגמנית אנגלייה. אלכסנדר גדלה בריצ'מונד, לונדון (אנ'). ויש לה אחות צעירה יותר, סופי. היא למדה בתיכון פוטני וסיימה את לימודיה בשנת 2017. אלככסנד החלה את הקריירה שלה כששיחקה בשני סרטים קצרים עצמאיים; בשנת 2013 בסרט Venice 70: Future Reloaded ובשנת 2016 בסרט Ttruck, לפני שעשתה את הופעת הבכורה שלה בטלוויזיה בדרמת הנעורים של ערוץ דיסני האיטלקי ב-2018 בסדרה "Penny on M.A.R.S" בתור לוסי קרפנטר, הדמות האנטיגוניסטית בשתי העונות הראשונות. באותה שנה, היא הוחתמה על ידי סוכנות הדוגמנים Select Model Management . וחתמה על חוזה עם עם סוכנות הדוגמנים נקסט . בשנת 2020, היא זכתה להכרה על תפקידה בתור אוליביה הייז בסדרת מותחן הנעורים "Get Even" . בשנת 2021, שיחקה במותחן הדיסטופי הדרום אפריקאי "Glasshouse", בבימויו של קלסי איגן שאלכסנדר הכירה בפרויקט קודם, ובטסי בסרט האימה הבריטי "A Banquet" . במרץ 2021, פורסם כי אלכסנדר לוהקה לתפקיד בסרט "בת הים הקטנה", עיבוד לסרט באותו שם של דיסני שיצא לאקרנים בשנת 2023. אלכסנדר לוהקה גם לתפקיד בסרט המותחן "Into the Deep". מדיה וקבצים בנושא ג'סיקה אלכסנדר בוויקישיתוף ג'סיקה אלכסנדר, ברשת החברתית אקס (טוויטר) ג'סיקה אלכסנדר, ברשת החברתית אינסטגרם ג'סיקה אלכסנדר, במסד הנתונים הקולנועיים IMDb (באנגלית) ג'סיקה אלכסנדר, באתר Rotten Tomatoes (באנגלית) Henderson, Jamie (9 ביולי 2013). "Entire school year at Putney High School puts on production of Magic Flute". Sutton & Croydon Guardian. נבדק ב-12 ביוני 2021. {{cite journal}}: (עזרה) "House Drama Festival sets the stage". Putney High School. 27 במרץ 2018. נבדק ב-12 ביוני 2021. {{cite web}}: (עזרה) "In photos with Jess Alexander". Spindle. 20 בנובמבר 2018. נבדק ב-12 ביוני 2021. {{cite journal}}: (עזרה) "London / Jessica Alexander". Next Models. נבדק ב-17 בנובמבר 2021. {{cite web}}: (עזרה) Singh-Kurtz, Sangeeta (2020-08-04). "Get Even Is A Glossy British Murder Mystery". The Cut (באנגלית אמריקאית). נבדק ב-2021-04-30. "Jessica Alexander is Olivia Hayes: The Actress". BBC Media Centre. 5 בפברואר 2020. נבדק ב-12 ביוני 2021. {{cite web}}: (עזרה) Wiseman, Andreas (2020-09-03). "HanWay, Tea Shop & Riverstone Team On Genre Pic 'A Banquet' With 'Resident Evil' Actress Sienna Guillory". Deadline (באנגלית אמריקאית). נבדק ב-2021-04-30. Paskevich, Hayley (21 באוגוסט 2021). "FANTASIA 2021 INTERVIEW: 'Glasshouse' – Jessica Alexander". Flip Screen. נבדק ב-4 באוקטובר 2021. {{cite journal}}: (עזרה) Kroll, Justin (2021-03-01). "Jessica Alexander Joins Disney's Live-Action 'Little Mermaid' Pic". Deadline (באנגלית אמריקאית). נבדק ב-2021-04-30. Grater, Tom (28 בספטמבר 2021). "Ella-Rae Smith, Jessica Alexander & Matthew Daddario Board Thriller 'Into The Deep' For Signature Films & Tea Shop Productions". Deadline. נבדק ב-4 באוקטובר 2021. {{cite journal}}: (עזרה)
הנרי האנטר הול

הנרי האנטר הול (באנגלית: Henry Hunter Hall; נולד ב-5 באפריל 1997) הוא שחקן אמריקאי. האנטר הול נולד ב-5 באפריל 1997 בלוס אנג'לס, קליפורניה, בנם של השחקן וונדי קרטיס-הול (אנ') ושל הקולנוענית קאסי למונס (אנ'). דודו הוא מעצב האופנה קיוואן הול (אנ'). הוא הופיע כתינוק בסרטו של אביו משנת 1997, "גרידלוק'ד" בכיכובם של טים רות' וטופאק. בשנת 2019, גילם את וולטר בסרט הקולנוע שביימה אימו "הארייט", על חייה של הארייט טאבמן. באותה שנה גילם את ג'רמיין במיני-סדרה עטורת השבחים "כשהם רואים אותנו", פרי יצירתה של אווה דוברני אותה הפיקה עבור נטפליקס, ומבוססת על אירועים אמיתיים הידועיים בתור פרשת האצנית בסנטרל פארק. בשנת 2020 גילם את שרמן "לחיים" ג'ונסון בסדרת הטלוויזיה "הציידים" מבית אמזון פריים וידאו, לצד אל פצ'ינו, לוגאן לרמן, קרול קיין ולנה אולין. בשנת 2022 גילם את דמותו של מרקוציו (אנ') בסרט "רוזלין" שמבוסס על רומן הנעורים משנת 2012, "When You Were Mine" מאת רבקה סרל, שבעצמו נכתב בהשראת הטרגדיה "רומיאו ויוליה" מאת ויליאם שייקספיר. באותה השנה גילם את דקוטה במיני-סדרה "הצופה".שנוצרה על ידי ראיין מרפי ואיאן ברנן עבור נטפליקס. פורסם כי מיני-סדרה זו תשובה לעונה שנייה. הנרי האנטר הול, במסד הנתונים הקולנועיים IMDb (באנגלית) Baker, Christina N. (2020-12-28). Kasi Lemmons: Interviews (באנגלית). Univ. Press of Mississippi. ISBN 978-1-4968-3170-5. "'Harriet' Interviews at Urbanworld 2019". אורכב מ-המקור ב-2019-09-20. "All About the Harriet Tubman Movie Cast and Their Transformations". www.oprahmag.com. 31 באוקטובר 2019. {{cite web}}: (עזרה) "'The Hunt': Jordan Peele's '70s-Set Nazi-Hunting Drama Series Adds Ebony Obsidian and Henry Hunter Hall". אורכב מ-המקור ב-2020-01-30. "Amazon's 'Hunters' is a comics-inspired Nazi thriller". EW.com. 17 בפברואר 2020. {{cite web}}: (עזרה) Bethonie Butler, What to watch for when you’re watching ‘The Watcher’, The Washington Post, ‏2 בספטמבר 2022
יצחק צבאח

רבי יצחק צבאח היה רב, דיין וראש ישיבה מרוקאי וממנהיגי הקהילה היהודית בירושלים בשלהי המאה ה-16 ובמחצית הראשונה של המאה ה-17. במקביל לתפקידיו הוא שימש גם סופר בית הדין וחיבר את הספר "תיקון סופרים", בו נוסח טופסי השטרות. רבי יצחק צבאח נולד לרבי יעקב במרוקו, כנראה בעיר פאס, למשפחת מגורשים ושמה "בן טובי" ונודעה בעיקר בשם "צבאח". בשנות התשעים של המאה ה-16 עלה ממרוקו לארץ והחל משנת ה'שנ"ו נמצא שעסק בניהול החיים הדתיים של הקהילה בעיר, כאשר הוא העיד אז על הסכמת הקהילה בדבר פיטור תלמידי החכמים בעיר מהמסים. במהלך השנים כיהן גם כדיין וכראש ישיבה בעיר. כתלמידיו ידועים רבי יצחק בואינו, מחבר ביאור לשולחן ערוך בשם "שולחן מלכים", ורבי יהודה מרעלי (ראו להלן). בשנת ה'שפ"ג כתב הסכמה לספר "זהרי חמה" לרבי אברהם אזולאי יחד עם חכמים חשובים ובעלי שם. כן הוא חתם במהלך השנים, יחד עם חכמים נוספים מהעיר, על אגרות שנכתבו עבור קהילות אחרות. על פעילותו הרבנית כותב בן התקופה רבי דוד קונפורטי בכרוניקה שלו: היה אז בירושלים ה"ר יצחק סבאח, שבא מארץ המערב לירושלים, ושם הרביץ תורה הרבה בתלמידים. והיה דיין יותר מארבעים שנה בחשון ה'שפ"ז (1621) נתפס יחד עם אישים נוספים הוכה על ידי המושל האכזרי מוחמד אבן פרוח' ועושי דברו. במהלך המאורעות הללו ביתו נבזז והוא נמלט, אשתו אף אולצה לספר כי נמלט דרך הגג. לאחר מתן שוחד על סך שבעים וחמישה גרושוש הוא ניצל. בעקבות המאורעות נשלחה בשנת ה'ש"צ אגרת ליהודי פאס המספרת על מצוקותיהם של יהודי ירושלים, כשבין החותמים נמצא רבי יצחק. בשנת ה'ת"א (1640) שלח אגרת לאחת הקהילות הסמוכות לירושלים על מנת שיסייעו לעניי העיר במשלוח של פירות שונים ולולבים. בשנת ה'ת"ט נתן הסכמה לספר מגיד מישרים המיוחס לרבי יוסף קארו, ומשוער כי הוא נפטר תקופה קצרה אחר כך. חיבורו "תיקון סופרים" המאגד את נוסחי כלל השטרות השפיע השפעה רבה על מנהגי השטרות בירושלים. בחיבורו הוא התבסס על ספר "תיקון סופרים" מרבי משה אלמושנינו, מחכמי סלוניקי, אך בגרסתו הוא עשה שינויים רבים ואף התאמות שונות עבור בני ירושלים ומנהגיהם. כתב היד של ספרו הועתק בחייו על ידי תלמידו רבי יהודה מרעלי, בשנת ה'שצ"ה. הוא הוהדר לראשונה במהדורה מדעית על ידי החוקרת רות למדן ויצא לאור בשנת ה'תשס"ט. שטר (משפט עברי) יהודים בירושלים במאה ה-15 וה-16 עריצות שלטונית בארץ ישראל בתקופה העות'מאנית יהדות מרוקו רות למדן (מהדירה), "מבוא", תיקון סופרים (מרבי יצחק צבאח), אוניברסיטת תל אביב, תשס"ט. יעקב משה טולידאנו, נר המערב עמוד 110 - 111, באתר היברובוקס רשימת הפרסומים של רבי יצחק צבאח, בקטלוג הספרייה הלאומית יש הסבורים כי הוא נכדו או נינו של רבי שמואל צבאח, מחכמי המגורשים בפאס. ראו המקורות המובאים אצל: רות למדן (מהדירה), "מבוא" עמ' 21, תיקון סופרים (לר' יצחק צבאח), תל אביב, תשס"ט. הוא מתאר בשמו את סדרי הלימוד והתפילות שנהגו בהם חכמי ירושלים ב"משמרת ראש" חודש ובלילות שני וחמישי. הוא מספר כי רבי יצחק תיאר בפניו כי בסדרי לימוד אלו אחזו החכמים דרך קבע בעקבות פגיעת רעם בכנסייה בירושלים שאירע במהלך הלימוד ומשך זמן ארוך לא תוקנו נזקיו. משערים כי מדובר בפגיעת ברק בכנסיית הקבר. יצחק בואינו, שולחן הלכים, אורח חיים סימן תיז אות ט, ירושלים, תשע"א. חלק מהדברים הובאו גם אצל רבי חזקיה די סילוה בפרי חדש אורח חיים סימן תיז אות סעיף א, ואצל רבי רפאל מיוחס בספר "מזבח אדמה" סימן תיז. וראו עוד אצל רות למדן שבהערה, בעמ' 21. רבי דוד קונפורטי, קורא הדורות דף מט עמוד א, באתר היברובוקס.
ביקוש מושרה

ביקוש מושרה (באנגלית: Induced demand) הוא מצב בכלכלה שבו ככל שמגדילים את כמות ההיצע של מוצר מסוים, גם הביקוש אליו עולה. תופעה זו, יוצרת מצב בעייתי שאינו נגמר, כאשר מעלים את כמות ההיצע, גם הביקוש עולה ובכך כמות ההיצע יורדת, לכן נדרש להגדיל יותר את ההיצע, הביקוש גדל עוד יותר וההיצע קטן עוד יותר. כך למשל כאשר מרחיבים את מספר הנתיבים בכביש, הדבר לא מקטין את כמות הפקקים לאורך זמן מפני שאם זמן הנסיעה בכביש היה כ־10 דקות בשעות העומס, לאחר הוספת הנתיבים הוא ירד. אל המשתמשים בכביש יצטרפו גם נהגים המבקשים לנסוע זמן קטן מ-10 דקות. העלייה בנפח התנועה תגדיל את זמן הנסיעה בחזרה אל 10 דקות ואף יותר. תופעת הביקוש המושרה, נוצרת כאשר יש אוכלוסייה שמוכנה להשתמש במוצר מסוים בכל מחיר, למשל שימוש בכביש מסוים ללא תלות בזמן הנסיעה. אך ישנה אוכלוסייה נוספת, שמוכנה להשתמש בכביש רק בתנאים מסוימים, למשל כאשר זמן הנסיעה קטן מסף מסוים. הגדלת כמות הנתיבים בכביש גורמת לעוד ועוד אנשים לנסוע בכביש, אנשים שלא נסעו בכביש לפני כן וגורמת רק לעוד יותר פקקים. על מנת לפתור את התופעה, הפתרון הוא לא הגדלת ההיצע עוד ועוד, אלא הצעת חלופות אטרקטיביות תוך כדי הקטנת ההיצע. במקרה של פקקים בכבישים - הקמה של מערך תחבורה ציבורית יעיל, שבילי אופניים ודרכים נעימות להליכה ברגל, וזאת על חשבון נתיבים ומקומות חנייה. למעשה ישנו עקרון בתחבורה הקובע שזמן הנסיעה ברכב פרטי במקטע מסוים ימשיך לגדול עד שידביק את הזמן הנסיעה בתחבורה ציבורית באותו מקטע.[דרוש מקור] הקטנת ההיצע והצעת חלופות אטרקטיביות תגרום לכך שרק מי שאין לו עוד אופציות ורק מי שמחויב להשתמש במוצר, ישתמש בו. admin, בקצרה על - ביקוש מושרה, באתר עיר להאיר, ‏2024-01-26 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אנטיתזה

אנטיתזה או אנטיתזיס (ביוונית ἀντίθέσις ניגוד. אנטי - נגד, תזה - עמדה) היא ניגוד ישיר או הפך מדויק למשהו. לדוגמה: גיהנום אנטיתזה לגן עדן; אי-סדר אנטיתזה לסדר. ברטוריקה, אנטיתזה היא צורת דיבור המביעה ניגוד רעיוני על ידי הפך חד משמעי במילים, פסקאות או משפטים, בעזרת מבנה דקדוקי מקביל, כמו בדוגמה: "כשצריך שקט אתה מדבר, וכשצריך דברים אתה שותק; כשאתה נמצא אתה רוצה להיעדר, וכשאתה נעדר אתה רוצה להיווכח; בזמן שלום אתה רוצה מלחמה, בזמן מלחמה אתה דורש שלום; במועצה אתה שר על אומץ, אך בקרב אתה רועד". המשפט הידוע באנגלית "Man Proposes, God Disposes" - "האדם מציע, האלוהים משליך לפח" הוא דוגמה לאנטיתזה. אנטיתזה מופיעה גם בספרו של ג'ון דריידן, "הצביה והפנתר": "שחור מדי לגן-עדן, ועם זאת לבן מדי לגיהנום". אנטיתזה יכולה להיות כפולה או מתחלפת לסירוגין כמו במשפט הבא של הקיסר אוגוסטוס: "הקשיבו, אנשים צעירים! הקשיבו לאדם זקן, שאנשים זקנים שמחו להקשיב לו כשהיה צעיר". בין הכותבים האנגלים שעשו שימוש בולט באנטיתזה נמצאים אלכסנדר פופ (Alexander Pope), אדוארד יאנג (Edward Young), סמואל ג'ונסון ואדוארד גיבון. בדיאלקטיקה, הסינתזה היא התוצאה הסופית של הניסיונות ליישב את הסתירה הפנימית בין האנטיתזה והתזה.
ג'נין (פירושונים)

האם התכוונתם ל... ג'נין – עיר ברשות הפלסטינית מחנה הפליטים ג'נין – מחנה פליטים בשטח העיר ג'נין הקרב על ג'נין (1948) – קרב בחזית הצפון במלחמת העצמאות הקרב בג'נין (2002) – קרב בג'נין במהלך מבצע חומת מגן ג'נין ג'נין – סרט תיעודי שנוי במחלוקת משנת 2002 על הקרב בג'נין העימות במחנה הפליטים ג'נין (ינואר 2023) – פעולה של צה"ל והימ"מ בג'נין העימות במחנה הפליטים ג'נין (יוני 2023) – פעולה של צה"ל והימ"ס בג'נין ג'נין (נפה) – נפה ברשות הפלסטינית רוברט ג'נין – אמן יהודי רוסי
בית הסוהר סן קוונטין

בית הסוהר סן קוונטין (באנגלית: San Quentin State Prison) הוא מוסד כליאה, השוכן במחוז מארין שבקליפורניה. הוא מנוהל על ידי מחלקת בתי הכלא של מדינת קליפורניה. המתקן פועל החל משנת 1852. כיום הוא יכול לאכלס 3082 אסירים. בשנת 1851 נפתח הכלא הראשון בקליפורניה. לצורך זה הותאמה אונייה בשם Waban שהוצבה במפרץ סן פרנסיסקו והייתה מאוכלסת בכ-30 אסירים. חלקים של אוניה זו עד היום משבלים בבניין בית החולים של הכלא. אסירי האונייה בנו בית הסוהר החדש שנפתח בשנת 1852 והיה יכול לאכלס 68 אסירים. בין המנהלים הבולטים של המתקן היה קלינטון דאפי שניהל אותו בשנים 1940–1952. הוא הכניס שינויים גדולים בארגון המתקן והביא ספרן ורופא מנתח. למרות זאת בית הסוהר היה אלים וחלק מהאסירים הוכו עד מוות. שימוש בעינויים לצורכי חקירה נאסר בשנת 1944. חדר אוכל של הכלא מעוטר בציור בגודל של 6 מ' שצויר על ידי האסיר. בשנת 2005 דווח שמתקן מיושן, חסרים בו מתקנים רפואיים והוא מאוכלס יתר. בשנת 2007 החלה בנייה של מתקן בית חולים חדש. בשנת 2020 כ-350 אסירים חלו בקורונה. המתקן כולל תא נידונים למוות. בין שנים 1893–1937 215 אסירים הוצאו להורג בתלייה, בהמשך 196 אסירים לרבות בילי קוק ודייוויד מייסון הומתו בתא גזים. חלק מהאסירים שהוצאו להורג בכלא הובאו מאלקטרז. בשנת 1996 החלו להשתמש בהזרקת רעל. הראשון היה ויליאם בונין. עד לשנת 2006 בשיטה זו הוצאו להורג 11 אסירים. סטיבן דין גורדון בין הכלואים בכלא וממתין לביצוע גזר דין משנת 2017. בשנת 1990 בי. בי. קינג הקליט בכלא הופעה. תקליט זה זכה בפרס גראמי בשנת 1991. מתקני הכלא צולמו במספר סרטים. מדיה וקבצים בנושא בית הסוהר סן קוונטין בוויקישיתוף אתר האינטרנט הרשמי של בית הסוהר סן קוונטין (באנגלית) Cummings, Earl. The Rise and Fall of California's Radical Prison Movement, date=1994. page 27 Gladstone, Mark. San Quentin 'decrepit' – medical experts decry state of facility inspectors find 'cruelty and neglect,' say health care mandate is ignored investigating state prisons. San Jose Mercury News, April 14, 2005.
חיים חדד (רב)

הרב חיים חדד (תרצ"ח 1937 - תשע"ה 2015) היה רב ישראלי, כיהן כרבה הראשי של העיר לוד בין השנים תשל"ב - תשע"ה. נולד בכ"ז בכסלו, נר שלישי של חנוכה ה'תרצ"ח (1937) בתוניסיה. עלה בצעירותו לארץ ולמד בישיבת כנסת חזקיהו בכפר חסידים. בשנת תשל"ב התמנה לרבה הספרדי של העיר לוד, כשנתיים לאחר מותו של רבה הקודם, יצחק אביחצירא, וכיהן לצד הרבנים האשכנזיים אברהם קוטנר ונתן אורטנר. בשנת 1976 הועמד בראש ועדה למציאת פתרון למשבר הדיור בלוד. הוא ייסד בית כנסת לעדה התוניסאית בשכונת "גן שרת" בעיר. הוא התנגד להגדרתה של לוד כעיר מוקפת חומה מימות יהושע בן נון ופסק שיש לחגוג בה את חג פורים בי"ד באדר בלבד. נפטר בי"ז בניסן, חול המועד פסח ה'תשע"ה, בעת ששהה בחופשת חג בירושלים. נקבר בבית העלמין הישן בלוד. קברו, באתר BillionGraves אהרן פריאל, המשטרה תפנה הבוקר פולשי הדירות בלוד, מעריב, 2 במאי 1976 אהרן פריאל, "רצונך בדירה בלוד? לך תעשה כמה התפרצויות תהיה נרקומן או תרים כמה שולחנות במשרדים", מעריב, 6 במאי 1976 עודד ניב, ביכ"נ 7 בשכונה בלוד; באחרות - אין אפילו אחד, מעריב, 15 בינואר 1980 הרב יהודה זולדן, "מגילה במוקפות חומה", עמ' 316–326. הרב שי עילם, "פורים דלוד", כתב העת "קולמוס" גיליון 148, תשע"ז ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פסטול

פסטול (באנגלית: Festool) הוא מותג של כלים חשמליים מתקדמים מגרמניה. משרדי "Festool Group GmbH & Co. KG" (שמה המלא) בוֶנדלינגן והיא חברת בת של חברת האחזקות TTS Tooltechnic Systems. החברה ידועה בגישה המערכתית שלה לכלים חשמליים וכן התמקדות שלה בהנדסת מכונות הממקסמת את יעילות החילוץ ושאיבת אבק. החברה נוסדה על ידי גוטליב סטול ואלברט פזר בשנת 1925 תחת השם Fezer & Stoll. החברה ייצרה את המסור הנייד הראשון בעולם בשנת 1927. שמה של החברה קוצר ל Festo ב-1933. Festo הקימה את Festo Tooltechnic בשנת 1992, וחטיבת הכלים החשמליים פוצלה לחברה עצמאית, Festool, בשנת 2000. החברה נותרה בבעלות פרטית של משפחתו של המייסד השותף גוטליב סטול. נכון לאוקטובר 2017, פסטול מפעילה חברות בת ב-26 מדינות כולל בריטניה, ארצות הברית, קנדה, צרפת, הולנד ורוסיה. בסוף 2017, היא הקימה את חברת הבת הראשונה שלה באסיה בדרום קוריאה. מוצרי פסטול מיוצרים בעיקר בניידלינגן (גרמניה), אילרטיסן (גרמניה) וצ'סקה ליפה (צ'כיה). ביולי 2017, Festool פתחה את קו הייצור הראשון שלה בצפון אמריקה במתקן שלה בלבנון, אינדיאנה, שם היא מייצרת בעיקר מסילות ההכוונה למערכת מסורי המסילה שלה. עיצוב הכלים החשמליים המבוססים על המערכת של פסטול כולל שימוש במיכלי פלסטיק מודולריים, המכונים "systainers ", המיוצרים על ידי חברת האחות TANOS, וחלקים רב-פונקציונליים כגון מסילות לעבודה נייחת וכלים חשמליים. מסור עגול עם מסילה ייעודית מלטשת אקסצנטרית מברגה מסור שולחן פנדל ג'יגסו "דומינו" של פסטול ללבידת עץ מדיה וקבצים בנושא פסטול בוויקישיתוף אתר האינטרנט הרשמי של פסטול TTS Tooltechnic Systems פסטול, ברשת החברתית פייסבוק פסטול, ברשת החברתית אקס (טוויטר) פסטול, ברשת החברתית אינסטגרם "Festool History and Innovations". www.woodcraft.com (באנגלית). נבדק ב-2018-05-10. "About Festool". www.festoolusa.com (באנגלית). נבדק ב-2018-05-10. "Festool GmbH: Private Company Information - Bloomberg". investing.businessweek.com. נבדק ב-2018-05-10. "Family-run". www.festool.co.uk (באנגלית). נבדק ב-2018-05-10. "Festool Facts and figures from Exports to Staff!". www.festool.co.uk (באנגלית). נבדק ב-2018-05-10. "Facts and figures". www.festoolusa.com (באנגלית). נבדק ב-2018-05-10. "Festool | Guide Rail | Lebanon | Indiana | Track Saw | Woodworker's Journal". Woodworking | Blog | Videos | Plans | How To (באנגלית אמריקאית). 2017-08-01. נבדק ב-2018-05-10. "Home - Welcome to the TANOS GmBH". www.tanos.de. Tanos. אורכב מ-המקור ב-7 בינואר 2015. נבדק ב-15 באוקטובר 2014. {{cite web}}: (עזרה) "Festool CT Wings | THISisCarpentry". www.thisiscarpentry.com (באנגלית). נבדק ב-2018-05-10. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פסטול".
When You're Gone

האם התכוונתם ל... When You're Gone (שיר של אבריל לאבין) When You're Gone (שיר של שון מנדס)
ליין פלאק

ליין פלאק (באנגלית: Layne Flack;‏ 18 במאי 1969 – 19 ביולי 2021) היה שחקן פוקר אמריקאי אשר זכה בשישה צמידי אליפות העולם בפוקר ופעם אחת בסבב הפוקר העולמי ונבחר להיכל התהילה של הפוקר ב-2022. פלאק החל לשחק פוקר בזמן שעבד בבית קזינו בצעירותו. הוא נהג ללכת לשחק בבתי קזינו אחרים במקביל לעבודתו, עד שהתפטר כדי לשחק פוקר באופן מקצועי. הוא היה תלמיד של ג'וני צ'אן וטד פורסט אשר עזרו לו עם המשחק. כינויו היה "Back to Back Flack", לאחר שזכה בשני טורנירי Legends of Poker באוגוסט 1999. כינוי זה השתרש אף יותר לאחר שזכה בשני צמידי אליפות העולם בפוקר ב-2002 ושוב ב-2003. בפעם הראשונה שפלאק נכנס לכסף בטורניר אליפות העולם בפוקר, הוא סיים במקום השני לאחר שהפסיד לג'ף רוס ב-1998. שנה לאחר מכן זכה בצמיד אליפות העולם בפוקר הראשון שלו. בסך הכל פלאק זכה בשישה צמידים, כולם בטקסס הולדם ואומהה הולדם. פלאק נפטר ב-19 ביולי 2021. ב-2022 נבחר להיכל התהילה של הפוקר. במהלך הקריירה פלאק זכה בסך של כ-5.1 מיליון דולר מטורנירי פוקר, כשמתוכם כ-2.9 מיליון דולר בסבב אליפות העולם. מדיה וקבצים בנושא ליין פלאק בוויקישיתוף ליין פלאק, באתר The Hendon Mob ליין פלאק, באתר Global Poker Index ליין פלאק, באתר אליפות העולם בפוקר ליין פלאק, באתר סבב הפוקר העולמי Chad Holloway,‏ Six-Time WSOP Bracelet Winner Layne "Back-to-Back" Flack Passes Away at 52, באתר PokerNews,‏ 19 ביולי 2021 (באנגלית) Layne Flack Officially Named The 2022 World Series of Poker Hall of Fame Inductee, באתר אליפות העולם בפוקר, ‏10 ביולי 2022 (באנגלית)
ג'ק וייטהול

ג'ק פיטר בנדיקט וויטהול (באנגלית: Jack Peter Benedict Whitehall: נולד ב־7 ביולי 1988) הוא קומיקאי, שחקן, מנחה וסופר אנגלי. ג'ק פיטר בנדיקט וויטהול נולד בבית החולים פורטלנד בווסט אנד בלונדון ב-7 ביולי 1988. בנה של השחקנית הילרי אמנדה ג'יין וויטהול של ומפיק הטלוויזיה מייקל ג'ון וויטהול. אביו היה גם סוכן של ג'ודי דנץ', קולין פירת' וריצ'רד גריפית'ס. וויטהול הוא צאצא של עורך הדין הוולשי תומאס פיליפס שהיה מתנגד מרכזי להתקוממות ניופורט של 1839. היו לו שני סנדקים, השחקנים נייג'ל הייברס וריצ'רד גריפית'ס. למד בבית הספר טאואר האוס באזור מזרח שין של לונדון, שם היה חברו ללימודים של השחקן רוברט פטינסון. הוא התלוצץ לעיתים קרובות על כך שהתרעם על פטינסון על כך שלקח את כל תפקידי המשחק הטובים ביותר בהצגות בית הספר. וויטהול עבר אודישן לדמות הראשית בהארי פוטר ואבן החכמים (2001), אך מנהל הליהוק התרשם ממנו כי הוא לא קרא את הספר. הוריו שלחו אותו לפנימייה בגיל שמונה. הוא התחנך בבית הספר דרגון באוקספורד ואחר כך במרלבורו קולג', שני בתי ספר עצמאיים. הוא לקח שנת חופש בה החליט להמשיך בקריירה בסטנדאפ. הוא למד באוניברסיטת מנצ'סטר כדי ללמוד תולדות האמנות, ונשר לאחר שתי קדנציות. באוקטובר 2024, פורסם כי וייטהול יוביל ספיישל חג מולד עבור פריים וידאו. הספיישל ייקרא "Jack in Time For Christmas" וישודר בדצמבר. בין האורחים המיוחדים שיצטרפו לוייטהול בספיישל יהיו מייקל בובלה, דייב בטיסטה, רבל וילסון וג'ימי פאלון. ויטהול יצא עם השחקנית ג'מה צ'אן בשנת 2011, כשהיא כיכבה כאורח בסדרה שלו Fresh Meat. הם נפרדו בדצמבר 2017. מאז 2020 הוא נמצא במערכת יחסים עם הדוגמנית רוקסי הורנר. מדיה וקבצים בנושא ג'ק וייטהול בוויקישיתוף אתר האינטרנט הרשמי של ג'ק וייטהול (באנגלית) ג'ק וייטהול, ברשת החברתית פייסבוק ג'ק וייטהול, ברשת החברתית אקס (טוויטר) ג'ק וייטהול, ברשת החברתית אינסטגרם ג'ק וייטהול, ברשת החברתית טיקטוק ג'ק וייטהול, סרטונים בערוץ היוטיוב ג'ק וייטהול, במסד הנתונים הקולנועיים IMDb (באנגלית) ג'ק וייטהול, באתר MusicBrainz (באנגלית) Alex Ritman, Jack Whitehall Lands Prime Video Christmas Special Featuring Dave Bautista, Rebel Wilson and Michael Bublé (EXCLUSIVE), Variety, ‏2 October 2024
אחיות או לא להיות

אחיות או לא להיות (באנגלית: What I Like About You) היא קומדיית מצבים אמריקאית בכיכובם של אמנדה ביינס וג'ני גארת' ששודרה בין השנים 2002 עד 2006. הסדרה הופקה על ידי חטיבת הטלוויזיה של האחים וורנר. בישראל שודרה בערוץ הילדים. שם התוכנית באנגלית, "What I Like About You", הוא גם השם של שיר הנושא של התוכנית. השיר מבוצע על ידי הלהקה ליליקס, והוא גרסת כיסוי לשיר של הרומנטיקס ששוחרר במקור בשנת 1980. בפרק הראשון של הסדרה הולי ואביה צריכים לנסוע ליפן, אביה הולך לבדוק את יפן לשבוע וביינתים הולי תישאר אצל אחותה ואלרי. הולי אינה רוצה לעבור ליפן ואביה אומר לה שהיא יכולה לעבור לוואלרי רק אם תרשה למרות שהאב יודע מראש כי לא. בסוף הפרק מגלה ואלרי כי הולי צריכה לטוס ליפן ומרשה לה לגור אצלה. שאר הפרקים מספרים על הולי בביתה של ואלרי. הולי טיילור (אמנדה ביינס) ואלרי טיילור (ג'ני גארת') גארי ת'ורפ (ווסלי ג'ונתן) לורן (לסלי גרוסמן) (עונה שנייה, שלישית ורביעית) וינס (ניק זאנו) (עונה שנייה, שלישית ורביעית) טינה הייבן (אליסון מון) (עונה שנייה, שלישית ורביעית) בן שפיילד (דייוויד דה לאוטור) (עונה שלישית) הנרי גיבסון (מייקל מק'מיליאן) (עונה שנייה) פטר (סטפן דנהם) (עונה שנייה) ג'ף (סיימון רקס) (עונה ראשונה) ויק (דן קורטז) ("עונה ראשונה ורביעית") אתר האינטרנט הרשמי של אחיות או לא להיות "אחיות או לא להיות", במסד הנתונים הקולנועיים IMDb (באנגלית) "אחיות או לא להיות", באתר Rotten Tomatoes (באנגלית) "אחיות או לא להיות", באתר Metacritic (באנגלית) "אחיות או לא להיות", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.